ત્યારબાદ અશોક જાડેજા અને તેમના સાગરીતો પાસેથી 100 કરતાં વધુ કાર અને 25 કરોડ કરતાં વધુની મતબાર રકમ સહિત સોના ચાદીના દાગીના અને 200 કરોડની જમીનના દસ્તાવેજો જપ્ત કર્યા હતા. 135 કેસમાં અશોક જાડેજાને ગુજરાત સહિતની અન્ય રાજ્યોની કોર્ટે જામીન પર છોડવા આદેશ કર્યો છે. ઉલ્લેખનીય છેકે અશોક જાડેજાએ આચરેલા કરોડો રૂપિયાની છેતરપિંડીના કૌભાંડમાં સજાની જોગવાઇ 7 વર્ષની છે. છેલ્લાં 7 વર્ષથી અશોક જાડેજા જેલમાં કાચા કામના કેદી તરીકે સજા ભોગવી રહ્યો છે. અશોક જાડેજાના વકીલ ચંદ્રકાન્ત ધોળકિયાએ જણાવ્યું છે કે અશોક જાડેજાને જે સજા થવી જોઇએ તે સજા તેને કાચા કામના કેદી તરીકે કાપી લીધી છે હજુ સુધી ઘણા બધા કેસોમાં ટ્રાયલ પણ શરૂ થઇ નથી. અમે કોર્ટમાં ૩૦ જૂન પછી કોર્ટમાં અપીલ કરી અશોક જાડેજાને છોડી મૂકવા માગણી કરીશું.